**SEO optimalizácia obrázkov**

Optimalizácia obrázkov sa stáva čoraz dôležitejšou činnosťou v rámci SEO, zároveň však patrí medzi tie, na ktoré sa najčastejšie zabúda. Vyhľadávače **nedokážu zistiť, čo sa na obrázku nachádza.**

Zle optimalizovaný obrázok vyzerá v zdrojovom kóde stránky približne takto:

 *<img src="obrazok1.jpg"/>*

Z technického hľadiska by mal takýto zápis obsahovať **celú adresu obrázka, jeho rozlíšenie, alt text, titulok, umiestnenie a poprípade aj ohraničenie**. Správne by mala obsahovať celú statickú adresu obrázka, napríklad *http://www.seopedia.sk/obrazky/obrazok1.jpg*.
Z hľadiska SEO nesmieme zabudnúť na určité zásady, ktorými sa obrázky optimalizujú. Určite preto nezabudnite **zladiť**  *titulok, alt text a názov obrázka s titulkom stránky, URL adresou a jej samotným obsahom*. Nezabudnite tiež na *kľúčové slová*!

**Názov obrázka**

Názov obrázka je dôležitou súčasťou optimalizácie pre vyhľadávače. Nesprávny názov je „obrazok1.jpg“. Je preto dôležité, aby ste vybrali obrázku **názov podľa toho, čo sa na ňom nachádza**. Zároveň doňho však nezabudnite šikovne *vložiť aj vaše kľúčové slová.*

Ešte lepší efekt dosiahnete, ak na vašom serveri pomenujete súbory, v ktorých sa obrázky nachádzajú, podľa ich tematiky.

**Alt atribút**

Text použitý v alt atribúte by mal byť **ekvivalentom a opisovať tie isté informácie**, ktoré sú graficky zobrazené na obrázku. Alt text v zdrojovom kóde stránky:

*<img src=" http://www.seopedia.sk/obrazky/obrazok1.jpg*

*"* ***alt="alternativny text****" />*

Snažte sa vyhnúť všeobecným názvom. Čím **konkrétnejší** alt text uvediete, tým lepšie. Niektorí odborníci na SEO dokonca odporúčajú používať na miesto strohého slovného opisu radšej **súvislé vety**.

**Odporúčania:**

* pridávajte alt atribút vždy k obrázku, okrem významu v rámci SEO je aj súčasťou validného XHTML,
* pre obrázky v pozadí alebo dekoráciu použite prázdny alt atribút (alt=““),
* text alt atribútu upravte podľa obsahu. Rovnaký obrázok v rôznych článkoch by mal mať iný alt text,
* obrázok vložte k textu, ktorý mu prislúcha a obsahuje vaše kľúčové slová.

**Titulok obrázka**

Titulok obrázka by mal, na rozdiel od Alt textu, poskytovať dodatočné informácie o obrázku. Rovnako ako názov alebo alt text aj titulok by mal byť **krátky, výstižný a chytľavý**. Vo väčšine prehliadačov si môžete všimnúť titulok obrázkov tak, že po nich prejdete myšou a titulok sa vám zobrazí.

V zdrojovom kóde stránky titulok vyzerá nasledovne:

*<img src="obrazok1.jpg"* ***title="Titulok obrazka****"*

*alt="Alternativny text" />*

**Názov priečinka**

Názov priečinka vám môže tiež pomôcť pri optimalizácii obrázkov. Zvyčajne sú všetky obrázky vložené v jednom priečinku s názvom „obrázky“ alebo „pictures“. V prípade, že máte viacero obrázkov s rovnakou témou (napríklad autá), je pre vás vhodnejšie vytvoriť podpriečinok s názvom „autá“ a obrázky doň vložte.

**Veľkosť obrázka**

Niektorí SEO odborníci tvrdia, že Google Image Search preferuje väčšie obrázky pred menšími. Logicky to dáva aj celkom zmysel, keďže ľudia pri vyhľadávaní obrázkov majú tiež zvyk klikať na väčšie obrázky s vyšším rozlíšením. Dodržiavajte však rozumnú veľkosť.

**Súlad s obsahom**

Ak chcete dosiahnuť maximálny efekt v rámci SEO, dajte si pri výbere vhodného obrázka záležať. Správny obrázok pre vašu stránku by mal byť nielen kvalitný, rozumne veľký, ale aj zladený s obsahom web stránky. [1]

**Internetový vyhľadávač Google dokáže zaindexovať:**

* textový obsah na stránkach
* obrázky
* video
* FLASH
* rôzne typy externých súborov (dokumenty, prezentácie, PDF …)

HTML kód obrázka má iba dva povinné atribúty a to **SRC** a **ALT**. SRC atribút označuje cestu k obrázku, ktorá môže byť relatívna alebo absolútna. ALT atribút je alternatívny textový popis obrázka, ktorý sa zobrazí v prípade, ak sa daný obrázok nemôže z akýchkoľvek príčin zobraziť. Napríklad niekto obrázok zmazal, prehliadač nezobrazuje obrázky a pod.

**SEO tipy pre atribúty obrázka**

1. **SRC**- použite kľúčové slová v ceste k obrázku (napr. adresár)
- použite kľúčové slová v názve obrázka
2. **ALT**
- zostavte alternatívny popis obrázka z kľúčových slov. POZOR *použite vetné vyjadrenie*!(napr. Ilustračný obrázok SEO optimalizácie internetových stránok )
3. **TITLE**- ako pri atribúte ALT. Umiestnite sem ďalšie dôležité kľúčové slová (napr. Optimalizovanie internetových stránok SEO)
4. **HEIGHT**
-tento atribút nemá priamy vplyv na SEO, ale je dôležitý z hľadiska indexácie obrázkov a takisto pri renderovaní internetovej stránky. Keďže sa obrázky načítavajú ako posledné, internetový prehliadač si dokáže pre tento element vyhradiť na stránke miesto pri postupnom zobrazovaní stránky.
5. **WIDTH**- to isté ako atribút  HEIGHT
6. **id, class, style**– žiadny vplyv z hľadiska SEO

**Všeobecné SEO tipy pre obrázky**

1. používajte v obrázkoch kľúčové slová!
2. používajte známe formáty obrázkov (jpeg, png, gif)
3. používajte kompresiu obrázkov – rýchlejšie načítanie stránky
4. povoľte indexáciu obrázkov v robots.txt
5. vytvorte [SITEMAP pre obrázky](http://www.google.com/support/webmasters/bin/answer.py?hl=en&answer=178636) a pošlite ho cez [Google Webmaster tools](http://www.google.sk/url?sa=t&source=web&cd=1&ved=0CCYQFjAA&url=http%3A%2F%2Fwww.google.com%2Fwebmasters%2Ftools%2F&rct=j&q=webmaster%20tools&ei=NOZoTfvnIoKCOvnfyNIL&usg=AFQjCNHzw4v7cHMZ9WeuuM4BZp6bSIyNlw&cad=rja) do vyhľadávača Google. Nezabudnite ho pravidelne aktualizovať!
6. používajte iba obrázky, ktoré vystihujú situáciu. Sú relevantné k obsahu. Príklad nájdete na stránke [AVILU – Internetový marketing](http://www.avilu.sk/internetovy-marketing)
7. používajte atraktívne obrázky z hľadiska vašej cieľovej skupiny

**Reálny príklad z internetovej stránky o** [**Internetovom marketingu**](http://www.avilu.sk/internetovy-marketing)

<img src="http://www.avilu.sk/images/internetovy-marketing-avilu-ecommerce-solutions.jpg" alt="Ilustračná fotografia - Internetový marketing - Avilu s.r.o. | e-commerce solutions" title="SEO optimalizácia internetových stránok" width="300px" height="358px" style="padding-right: 30px; float: left; width: 300px; height: 358px;"/> [2]

[1] <http://www.seopedia.sk/zaklady-seo-optimalizacie/seo-optimalizacia-obrazkov/>

[2] [http://blog.avilu.sk/google/seo-optimalizacia-stranok-pre-vyhladavace/seo-optimalizacia- internetovej-stranky-pomocou-obrazkov.html](http://blog.avilu.sk/google/seo-optimalizacia-stranok-pre-vyhladavace/seo-optimalizacia-%20%20internetovej-stranky-pomocou-obrazkov.html)